### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 28. april 2021 har vedtaget Magistratens foranstående indstilling af 12. april 2021.

Socialistisk Folkepartis byrådsgruppe henholdt sig til deres oprindelig forslag.

Dansk Folkepartis byrådsgruppe tog forbehold for indstillingens At 2.

**Beslutningsforslag fra SF**

I [adresse] er der cirka 18.000 brændeovne og forureningen fra brændeovnene er meget høj. Mange aarhusianere klager over røgen, og forureningen fører både til tidlige dødsfald og en lang række sygdomme.

Derfor foreslår SF følgende:

1. At der indføres en forskrift om brugen af brændeovne, der regulerer brugen af ovnene.
2. At der i forskriften bl.a. indføres et forbud mod at afbrænde om natten.
3. At [adresse] laver en kommunal skrotningspræmie til aarhusianere, der ikke har miljøvenlige varmekilder.

Begrundelse:

Luftforurening i [adresse] skal undgås på alle tænkelige måder. Luftforureningen skader byen og har store menneskelige samt økonomiske konsekvenser.

I 2017 viste en rapport fra DCE – Nationalt Center for Miljø og Energi ved Aarhus Universitet (https://dce.au.dk/aktuelt/nyheder/nyhed/artikel/lokal-luftforurening-koster-aarhus-kommune-20000-sygedage-om-aaret/) , at brændeovne bidrager væsentligt til forureningen af byen. Lokale forureningskilder i [adresse] som brændeovne og vejtrafik bidrog i 2014 til omkring 20.700 sygedage og cirka 8% af det samlede antal af for tidlige dødsfald i [adresse].

Forureningen har store konsekvenser for de enkelte borgeres livskvalitet, men også store samfundsmæssige omkostninger. Rapporten estimerer, at de samfundsmæssige omkostninger i 2014 var ca. 1,7 milliarder kr. om året for [adresse] som følge af al luftforurening. Af de 1,7 milliarder estimeres 127 millioner kr. at begrundes i emissionskilder i selve kommunen. Brændeovne udgør omkring 48% af de lokale kilder i forbindelse med helbredsrelaterede omkostninger i [adresse].

12 andre kommuner har allerede indført forbud mod afbrænding i brændeovne om natten. Natfyring i brændeovne er spild af energi og udsætter naboerne for alt for meget forurening, som let kan undgås.

Med en kommunal skrotningspræmie skal vi samtidigt give et incitament til de borgere, der overvejer at udskifte deres ikke-miljøvenlige varmekilder, så de træffer den rigtige beslutning for dem selv og for byen.

Ved at mindske brugen af brændeovne passer vi på vores børn og sårbare borgere, hvis lunger og immunforsvar ikke kan forsvare sig mod forureningen. Det øger deres livskvalitet og sænker risikoen for, at de får luftvejssygdomme.

I SF ønsker vi at begrænse brugen af private brændeovne så meget som. Brændeovne udleder på en fyringssæson mere skadelig partikelforurening, end den samlede vejtrafik i [adresse] udleder på et helt år. Brændefyring er den største, lokale kilde til partikelforurening i [adresse]. Da brændefyring reguleres statsligt, er kommunernes handlerum i dag begrænset. Der er derfor behov for, at denne dagsorden også løftes fra [adresse], så der f.eks. bliver mulighed for et forbud mod brændeovnsfyring i tætbefolkede områder. I mellemtiden skal vi udnytte alle de muligheder, vi allerede har i dag, for at begrænse brugen af brændeovne mest muligt.

SF’ byrådsgruppe i [adresse]

Per Nissen, Ida Simonsen, Johnnie Nielsen og Freddy Gregersen (Ordfører på sagen)

**Indstilling fra Magistratsafdelingen for Teknik og Miljø. Svar på forslag fra SF om at [adresse] slukker brændeovnene om natten**

På byrådsmødet den 20. januar 2021 fremsatte SF under overskriften ”[adresse] slukker brændeovnene om natten” forslag om ændringer af kommunens forskrifter for anvendelsen af brændeovne.

### Resumé

Brugen af brændeovne reguleres af brændeovnsbekendtgørelsen samt eventuelle kommunale forskrifter. Ved klager over brændeovnsgener foretages miljøtilsyn, som i [adresse] årligt udgør ca. 10 sager.

Forligspartierne har ved budgetforlig 2021 afsat 650.000 kr. årligt til yderligere indsamling af data og analyse af luftforureningen i [adresse].

Folketinget har vedtaget en ejerskifteordning, hvorefter det ifm. boligkøb fra 1. august 2021 bliver obligatorisk indenfor 12 måneder at skifte eller nedlægge brændeovne fra før 2003.

På byrådsmødet den 20. januar 2021 fremsatte SF under overskriften ”[adresse] slukker brændeovnene om natten” forslag om ændringer af kommunens forskrifter for anvendelsen af brændeovne.

Det foreslås, at forslaget afventer sammenstilling af data og viden fra nuværende projekter.

Forslaget om kommunal skrotningspræmie foreslås afvist med henvisning til manglende hjemmel i kommunalfuldmagten.

### Indstilling

Det indstilles:

At 1) Beslutningen om evt. at indføre en kommunal forskrift afventer Teknik og Miljøs igangværende arbejde med at afdække, hvilke virkemidler og tiltag der vil have størst effekt på nedsættelse af luftforureningen fra brændeovne i [adresse].

At 2) Forslaget om en kommunal skrotningspræmie afvises, da det ikke vurderes, at kommunalfuldmagten giver mulighed for at yde en skrotningspræmie til brændeovne.

### Sagens forløb

20-01-2021 Aarhus Byråd

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 20. januar 2021 om magistratsbehandling af forslaget.

Sagen bedes tilbagesendt byrådet via Magistraten.

 17-03-2021 Teknik og Miljø
Beslutningsforslag besvaret med indstilling fra Magistratsafdelingen for Teknik og Miljø.
 08-04-2021 Borgmesterens Afdeling påtegning

Fremsendes til Magistraten.

Borgmesterens Afdeling har ingen bemærkninger til indstillingen.

 12-04-2021 Magistraten

Fremsendes til [adresse] med bemærkning, at Magistraten i mødet den 12. april 2021 anbefaler, at byrådet tiltræder Magistratsafdelingen for Teknik og Miljøs indstilling af 17. marts 2021.

Michael Schou og Johanne Karlsen henholder sig til de to første punkter i SFs oprindelige forslag og anbefaler, at der indhentes en forhåndsvurdering fra ankestyrelsen mht. muligheden for skrotningspræmie.

 28-04-2021 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 28. april 2021 har vedtaget Magistratens foranstående indstilling af 12. april 2021.

Socialistisk Folkepartis byrådsgruppe henholdt sig til deres oprindelig forslag.

Dansk Folkepartis byrådsgruppe tog forbehold for indstillingens At 2.